METODOLOGIA DE SELECTIE A PLANURILOR DE AFACERI

Procesul de selecție va fi pregătit și desfășurat astfel încât să asigure o procedură decizionala transparenta, echidistanta si obiectiva, care sa respecte prevederile schemei de minimis, ale GSCS Sprijin pentru înființarea de întreprinderi sociale în mediul urban si ale legislatiei aplicabile.

Metodologia include aspectele esențiale pentru asigurarea îndeplinirii indicatorilor asumați - depunerea si evaluarea se va realiza pe parcursul L10, este stabilit punctaj suplimentar pentru locurile de munca create in functie de nivelul ajutorului de minimis solicitat pentru a asigura finantarea a minim 23 planuri de afaceri (chiar si daca toate planurile de afaceri propun 6 locuri de munca, pot fi finantate minim 23 planuri de afaceri) si crearea a minim 136 locuri de munca, etc.

Astfel, a fost estimata suma totala de 10.771.446 lei (2.170.000 euro), care permite finantarea a minim 23 planuri de afaceri cu o medie de 94.347 euro/plan de afacere, fiind stimulata (prin acordarea unui punctaj suplimentar) crearea de locuri de munca/plan de afacere in functie de valoarea planului. Pentru a permite acordarea unui punctaj suplimentar si planurilor de afaceri care propun 4, 5 sau 6 locuri de munca (cu mentinerea unui numar minim de 136 locuri de munca pentru intreg proiectul) a fost calculata o medie a finantarii/loc de munca creat de 16.143,41 euro, astfel inca sa se acorde punctaj maxim pentru o valoare a planului de afaceri de pana la 64.573 euro pentru 4 locuri de munca, 80.717 euro pentru 5 locuri de munca si 96.860 euro pentru 6 locuri de munca. Ulterior, criteriile de departajare permit incadrarea tuturor planurilor selectate in suma totala de 10.771.446 lei si crearea a minim 136 locuri de munca.

Planurile de afaceri vor fi supuse aprobarii unui juriu in care vor fi implicate 3 persoane:

*un reprezentant al sectorului economiei sociale* (Legea nr. 219/2015 privind economia socială, art. 3 alin. a-f, întreprinderi sociale atestate, întreprinderi sociale de inserție); *un reprezentant al mediului de afaceri local din Regiunea Vest*, cu rol/funcție decizională in entitatea din care provine (asociații patronale/camere de comerț/asociații de întreprinderi/companii); *un reprezentant al instituțiilor financiare bancare sau non-bancare din Regiunea Vest*, cu respectarea principiilor conflictului de interese, a incompatibilitatilor si a confidentialitatii (persoanele din juriu vor semna o declaratie pentru evitarea conflictului de interese, incompatibilitatilor si respectarea confidentialitatii).

De asemenea, pentru solutionarea contestatiilor va fi constituit un juriu cu 3 persoane diferite de cele din juriul de selectie, care apartin acelorasi 3 categorii.

Solicitantul se va asigura (se vor semna Declaratii pe propria raspundere) că membrii juriului nu sunt soți, soții, rude sau afini până la gradul II inclusiv cu nicio persoană din grupul țintă care a depus plan de afaceri, respective de faptul ca membrii juriului nu au legaturi economice (reprezentanti legali, actionari, administratori) la aceleasi firme/grupuri de firme cu nicio persoană din grupul țintă care a depus plan de afaceri.

De asemenea, dupa publicarea listei cu castigatorii si a listei de rezerva, va fi evaluata situatia privind gradele de rudenie intre persoanele de pe aceste liste, iar toate persoanele vor semna Declaratii pe propria raspundere ca nu sunt in relatii de rudenie sau afinitate (soti, sotii, rude si afini pana la gradul II) cu celelalte persoane din liste, iar in cazul in care exista astfel de situatii va fi selectat planul de afaceri cu punctajul cel mai mare, iar in cazuri de punctaj egal castigatorii vor decide cine va renunta.

Juriul va evalua și selecta planurile de afaceri pe baza metodologiei descrise mai jos, care cuprinde toate conditiile impuse prin GSCS Sprijin pentru înființarea de întreprinderi sociale în mediul urban, metodologia urmand a fi modificata/adaptata in functie de criteriile orientative publicate ulterior de AMPEO.

Selectia se va realiza in 3 pasi: eligibilitate, calitate si departajare.

A. Modalitati de selectie (eligibilitate) – planurile de afaceri pot fi depuse doar de persoanele din grupul tinta al proiectului, care au absolvit programul de formare antreprenoriala (cursul de Antreprenor in economia sociala furnizat prin proiect sau acelasi curs absolvit inainte de a participa la proiect), care indeplinesc urmatoarele conditii/criterii de eligibilitate eliminatorii:

a. persoana care depune planul de afaceri este inregistrata in grupul tinta al proiectului;

b. din cadrul planului de afaceri depus trebuie sa rezulte clar faptul ca intreprinderea sociala urmeaza sa deruleze activitati in mediul urban;

c. planul de afaceri nu se adreseaza activitatilor economice enumerate la capitolul 3.13 Reguli privind ajutorul de stat din cadrul Ghidul Solicitantului Condiții Specifice - Sprijin pentru înființarea de întreprinderi sociale în mediul urban;

d. cofinantarea proprie este de minim 10% din finantarea nerambursabila solicitata;

e. planul de afaceri prevede crearea a minim 4 locuri de munca, cu normă de lucru de cel putin 4 ore/zi și pe perioadă nedeterminată;

f. valoarea planului de afaceri pentru care se solicita ajutor de minimis este de maxim 100.000 euro (*valoarea trebuie exprimata in lei la cursul de schimb Inforeuro aferent lunii Iulie 2023 de 4,9638 lei/euro*);

Ajutorul de minimis se va putea acorda în maximum trei transe, iar transa 1 sa fie maxim 50% din finantarea totala.

g. planul de afaceri precizeaza in mod clar faptul ca intreprinderea sociala va fi infiintata, dezvoltata si va functiona in Regiunea Vest;

h. planul de afaceri precizeaza in mod clar faptul ca locurile de munca create vor fi mentinute pe perioada de functionare si de implementare a proiectului si pe perioada de sustenabilitate (timp de minim 12 luni dupa finalizarea proiectului – data va fi comunicata dupa cunoasterea exacta a perioadei de implementare a proiectului) in parametrii asumati prin planul de afaceri (norma de lucru, nivel salarial).

Persoanele si planurile de afaceri care nu indeplinesc toate conditiile de eligibilitate, vor fi declarate respinse.

**Criteriile de selectie (calitate si departajare)** vizeaza finantarea unor planuri de afaceri viabile si de calitate, care sa asigure succesul si sustenabilitatea afacerilor viitoare, sa contribuie la ocuparea unui numar cat mai mare de persoane, sa contribuie la promovarea/realizarea principiilor orizontale si temelor secundare PEO. Criteriile de selectie a planurilor de afaceri sunt organizate in doua categorii: criterii de calitate si criterii de departajare.

B. Criterii de calitate (maxim 100 puncte):

-Descrierea misiunii sociale si problemei sociale a carei rezolvare constituie misiunea sociala a intreprinderii (maxim 5 puncte): nu sunt clar descrise (0 puncte); sunt clar descrise, dar nu rezulta legatura (2 puncte); sunt clar descrise si rezulta legatura dintre ele (5 puncte);

-Descrierea categoriilor de persoane carora li se adreseaza intreprinderea sociala, nevoilor sociale ale acestora, zonei geografice, problemei comunitare/de mediu pe care incearca sa o rezolve intreprinderea (maxim 5 puncte): nu sunt clar descrise (0 puncte); sunt clar descrise (5 puncte);

-Modul in care se integreaza activitatea intreprinderii in contextul social si economic din zona respectiva - analiza pietei de desfacere si a concurentei (maxim 5 puncte): nu este clara si nici bine realizata (0 puncte); este clara, insa nu se bazeaza pe o apreciere realista/cunoasterea situatiei (2 puncte); este clara si bazata pe o apreciere realista/cunoasterea situatiei (5 puncte);

-Modelul de organizare si functionare a intreprinderii sociale, cu accent pe modul in care se asigura participarea membrilor si a altor actori interesati la deciziile privind activitatile acesteia si modul in care acesta reflecta principiile prevazute la art. 4, lit. c si d, Legea nr. 219/2015 (maxim 5 puncte): nu este clar si nici bine structurat (0 puncte); este clar, bine structurat, insa nu prevede modalitati clare de participare a membrilor (2 puncte); este clar, bine structurat si prevede modalitati clare de participare a membrilor (5 puncte);

-Directiile strategice de dezvoltare - activitatea economica si misiunea/programele sociale ale intreprinderii (maxim 5 puncte); nu sunt descrise clar (0 puncte); sunt descrise clar, insa nu sunt complete (2 puncte); sunt descrise clar si sunt complete (5 puncte);

- Descrierea produselor/ serviciilor/ lucrarilor care fac obiectul activitatii intreprinderii sociale (maxim 5 puncte): nu este clara si nici bine structurata (0 puncte); este clara, bine structurata, insa nu este corelata in totalitate cu achizitiile propuse in planul de afaceri (2 puncte); este clara, bine structurata si este corelata in totalitate cu achizitiile propuse in planul de afaceri (5 puncte);

-Justificarea activitatilor propuse - analiza SWOT (maxim 5 puncte): nu este clara si nici bine realizata (0 puncte); este clara, insa nu se bazeaza pe o apreciere realista (2 puncte); este clara si bazata pe aprecieri realiste (5 puncte);

-Proiectii financiare privind afacerea (maxim 5 puncte): estimarea veniturilor si cheltuielilor nu este corecta si nu este bine structurata (0 puncte); estimarea veniturilor si cheltuielilor este corecta, bine structurata, insa are un grad ridicat de incertitudine (2 puncte); estimarea veniturilor si cheltuielilor este corecta, bine structurata, si are un grad scazut de incertitudine – mai multe variante de lucru (5 puncte);

-Planul de finantare al intreprinderii (maxim 10 puncte): nu sunt clare sursele de finantare si nici veniturile ce urmeaza a fi obtinute (0 puncte); sunt clare sursele de finantare, insa veniturile ce urmeaza a fi obtinute nu sunt estimare realist (5 puncte); sunt clare sursele de finantare si veniturile ce urmeaza a fi obtinute sunt estimare realist (10 puncte);

-Rezultatele economice si sociale preconizate (maxim 5 puncte): nu sunt clar definite (0 puncte); sunt clar definite, insa nu au legatura cu activitatile planificate (2 puncte); sunt clar definite si au legatura cu activitatile planificate (5 puncte).

- Numarul de persoane angajate (maxim 10 puncte): 4 locuri de munca si o valoare a finantarii nerambursabile solicitate de peste 64.573 euro – 320.530 lei (0 puncte); 4 locuri de munca si o valoare a finantarii nerambursabile solicitate de pana la 64.573 euro – 320.530 lei (10 puncte); 5 locuri de munca si o valoare a finantarii nerambursabile solicitate de peste 80.717 euro – 400.663 lei (0 puncte); 5 locuri de munca si o valoare a finantarii nerambursabile solicitate de pana la 80.717 euro – 400.663 lei (10 puncte); 6 locuri de munca si o valoare a finantarii nerambursabile solicitate de peste 96.860 euro – 480.796 lei (0 puncte); 6 locuri de munca si o valoare a finantarii nerambursabile solicitate de pana la 96.860 euro – 480.796 lei (10 puncte).

- Contributia la principiul orizontal PEO Dezvoltare durabila (maxim 5 puncte): nu sunt descrise activitatile care contribuie la dezvoltarea durabila (0 puncte); sunt descrise activitatile, iar bugetul alocat reprezinta sub 1% din totalul solicitat (2 puncte); sunt descrise activitatile, iar bugetul alocat reprezinta 1% sau peste 1% din totalul solicitat (5 puncte);

- Contributia la principiul orizontal PEO Egalitate de sanse si tratament (maxim 5 puncte): nu sunt descrise activitatile care contribuie la egalitatea de sanse (0 puncte); sunt descrise activitatile, iar bugetul alocat reprezinta sub 1% din totalul solicitat (2 puncte); sunt descrise activitatile, iar bugetul alocat reprezinta 1% sau peste 1% din totalul solicitat (5 puncte);

- Contributia la principiul orizontal/tema secundara PEO Nediscriminare si prevenirea oricarei forme de discriminare (maxim 10 puncte): nu sunt descrise activitatile care contribuie la egalitatea de sanse (0 puncte); sunt descrise activitatile, iar bugetul alocat reprezinta sub 3% din totalul solicitat (5 puncte); sunt descrise activitatile, iar bugetul alocat reprezinta 3% sau peste 3% din totalul solicitat (10 puncte);

- Contributia la tema secundara PEO contributia la competentele si locurile de munca verzi si la economia verde (maxim 5 puncte): nu sunt descrise activitatile care contribuie la tema (0 puncte); sunt descrise activitatile, iar bugetul alocat reprezinta sub 1% din totalul solicitat (2 puncte); sunt descrise activitatile, iar bugetul alocat reprezinta 1% sau peste 1% din totalul solicitat (5 puncte);

- Intreprinderea sociala este infiintata intr-o localitate care face parte din zonele urbane marginalizate (conform Atlasului zonelor marginalizate din Romania): localitatea nu se regaseste in Atlas (0 puncte); intreprinderea este infiintata intr-o localitate care face parte din zonele urbane marginalizate, insa activitatea se desfasoara preponderent in alte locatii (2 puncte); intreprinderea este infiintata intr-o localitate care face parte din zonele urbane marginalizate, iar activitatea se desfasoara preponderent in aceasta locatie (5 puncte);

- Cofinantarea proprie – asigurata exclusiv in bani (maxim 5 puncte): in cadrul planului de afaceri este asumata o cofinantare de 10% (0 puncte); in cadrul planului de afaceri este asumata o cofinantare de 11% (2 puncte); in cadrul planului de afaceri este asumata o cofinantare de peste 11% (5 puncte).

Punctajul minim pentru indeplinirea criteriilor de calitate este 50 puncte, planurile care obtin un punctaj mai mic vor fi respinse si nu vor participa la departajare.

C. Criterii de departajare – in urma aplicarii criteriilor de calitate de la punctul B si a realizarii unei liste in functie de punctaj, se va realiza o departajare a planurilor de afaceri in functie de urmatoarele criterii:

a) minim 23 planuri de afaceri selectate si incadrarea in finantarea totala de 10.771.446 lei;

b) minim 136 locuri de munca create;

c) nu vor fi finantate doua sau mai multe planuri de afaceri cu castigatori persoane cu diferite grade de rudenie sau afinitate (soti, sotii, rude si afini pana la gradul II);

d) nu vor fi finantate doua sau mai multe planuri de afaceri, propuse de persoane diferite, identice sau cu un grad foarte mare de asemanare in ceea ce priveste descrierea segmentului de piata, planului de management si marketing si bugetul detaliat (în cazul în care administratorul schemei de antreprenoriat gestionează mai mult de un proiect in cadrul prezentului apel, regula se va aplica în mod corespunzător la nivelul tuturor juriurilor de selecție a planurilor de afaceri);

e) planurile de afaceri propuse spre finantare vor reflecta realitatea segmentului de piata vizat si vor fi fundamentate tehnic si economic, pornind de la informatii verificabile in zona geografica de implementare a proiectului;

f) va fi verificata eligibilitatea cheltuielilor (cheltuieli eligibile care intra sub incidenta ajutorului de minimis) conform GSCS, valoarea solicitata urmand a fi diminuata cu cuantumul cheltuielilor neeligibile (inclusiv cheltuielile salariale care depasesc 216.000 lei/plan de afacere);

g) dupa departajarea planurilor de afaceri in functie de criteriile a) – f), se va intocmi lista cu planurile selectate si valoarea lor (valoarea totala eligibila) si se va realiza incadrarea in suma maxima totala de 10.771.446 lei. Pe lista vor fi minim 23 planuri de afaceri (conform alocarii financiare vor fi finantate minim 23 planuri de afaceri), ordonate in functie de punctajul obtinut (in ordinea descrescatoare a punctajelor obtinute). Daca este depasita valoarea totala eligibila de 10.771.446 lei lei cu mai mult de 80.132 lei (16.143 euro, care reprezinta media calculata pentru crearea unui loc de munca) sau ultimul plan de afaceri ca punctaj propune crearea a 4 locuri de munca (nu mai poate fi scazut numarul de persoane angajate proportional cu scaderea valorii finantarii merambursabile) sau pe ultimul loc se afla mai multe planuri de afaceri cu acelasi punctaj, diminuarea se va realiza pentru 2 sau mai multe planuri de afaceri. Daca diminuarea/plan este mai mare de 80.132 lei (media calculata pentru crearea unui loc de munca) si planul isi propune mai mult de 4 locuri de munca este permisa diminuarea numarului de locuri de munca asumate cu conditia sa fie de minim 4 si pe total proiect sa nu fie create mai putin de 136 locuri de munca (*au* *fost realizate simulari si la o depasire cu 32.415 euro numarul total de locuri de munca este de 140, fiind permisa reducerea cu 1 loc de munca/plan pentru o diminuare a valorii planului cu mai mult de 16.143 euro*).

Pe langa planurile selectate, in functie de punctajul obtinut, va fi intocmita si o lista cu aproximativ 5 planuri de afaceri de rezerva. Toate acestea (planurile selectate provizoriu si lista de rezerva) vor fi publicate pe site-ul Solicitantului ca lista provizorie.

h) In cazul in care ultimul/ultimele planuri de afaceri selectat/e va/vor avea o alocare bugetara mai mica decat cea solicitata (rezultata din diferenta intre suma maxima totala de 10.771.446 lei si suma ajutoarelor solicitate de ceilalti beneficiari cu punctaj mai mare), beneficiarul/beneficiarii va/vor semna contractul/contractele de subventie la valoarea propusa. In cazul in care acesta/acestia va/vor refuza, va fi selectat urmatorul/urmatoarele plan/planuri de afaceri din lista de rezerva (iar lista de rezerva va fi completata astfel incat sa fie 5 planuri de afaceri).

i) in urma realizarii demersurilor de la criteriile g) si h), va fi finalizata lista cu proiecte selectate (si valoarea alocata pe fiecare plan de afacere, cu incadrarea in suma totala de 10.771.446 lei) si lista de rezerva cu 5 planuri de afaceri pentru care nu exista sume disponibile, dar care pot fi finantate in cazul unor retrageri ulterioare.

Dupa finalizarea procedurii de selectie, va fi publicata lista finala cu planurile de afaceri selectate (pe site-ul Solicitantului) si vor fi anuntati direct castigatorii (si cei din lista de rezerva), care vor fi imediat pregatiti pentru participarea la subactivitatile I.6 si I.7.

Pentru planurile de afaceri respinse sau fara finantare se vor comunica motivele respingerii/depunctarii/departajarii (care vor fi obiective – neindeplinirea conditiilor de eligibilitate, neindeplinirea criteriilor de calitate si de departajare) catre toti participantii, iar acestia vor putea contesta aceste motive, in termen de 5 zile lucratoare avand posibilitatea de a aduce justificari suplimentare pentru documentele depuse.

Procesul de selectie descris mai sus asigura: transparenta (selectia se bazeaza pe reguli si proceduri clar stabilite si neechivoce, despre care sunt informati in prealabil toti participantii, fiind asigurata si comunicarea tuturor deciziilor), echidistanta (toate persoanele si toate documentele depuse sunt tratate in mod egal, evaluate in mod impartial pe baza criteriilor stabilite in metodologie, indiferent de rasa, nationalitate, etnie, limba, religie, categorie sociala, convingeri, sex, orientare sexuala, varstă, handicap, boala cronica necontagioasa, infectare HIV, apartenenta la o categorie defavorizatasau orice alt criteriu asemanator) si obiectivitate (criteriile sunt clare si obiective – conditiile fiind cele din GSCS).